CELEX: 62011CA0064
Language: sl
Date: 2013-04-25 00:00:00
Title: Zadeva C-64/11: Sodba Sodišča (drugi senat) z dne 25. aprila 2013 – Evropska komisija proti Kraljevini Španiji (Neizpolnitev obveznosti države — Svoboda ustanavljanja — Člen 49 PDEU — Omejitve — Davčna zakonodaja — Takojšnja obdavčitev nerealiziranega povečanja vrednosti — Prenos sedeža družbe, prenehanje dejavnosti stalne poslovne enote ali prenos sredstev te poslovne enote)

15.6.2013   
            
            
               SL
            
            
               Uradni list Evropske unije
            
            
               C 171/2
            
         Sodba Sodišča (drugi senat) z dne 25. aprila 2013 – Evropska komisija proti Kraljevini Španiji
   (Zadeva C-64/11) (1)
   
   (Neizpolnitev obveznosti države - Svoboda ustanavljanja - Člen 49 PDEU - Omejitve - Davčna zakonodaja - Takojšnja obdavčitev nerealiziranega povečanja vrednosti - Prenos sedeža družbe, prenehanje dejavnosti stalne poslovne enote ali prenos sredstev te poslovne enote)
   2013/C 171/03
   Jezik postopka: španščina
   
      Stranki
   
   
      Tožeča stranka: Evropska komisija (zastopnika: J. Baquero Cruz in R. Lyal, agenta)
   
      Tožena stranka: Kraljevina Španija (zastopnika: A. Rubio González in M. Muñoz Pérez, agenta)
   
      Intervenientke v podporo toženi stranki: Zvezna republika Nemčija (zastopnika: T. Henze in K. Petersen, agenta), Francoska republika (zastopnika: G. de Bergues in N. Rouam, agenta), Italijanska republika (zastopnika: G. Palmieri, agent, skupaj s P. Gentili, avvocato dello Stato), Kraljevina Nizozemska (zastopniki: M. Bulterman, C. Wissels in J. Langer, agenti), Portugalska republika (zastopnik: L. Inez Fernandes, agent), Republika Finska (zastopnik: M. Pere, agent), Kraljevina Švedska (zastopnik: A. Falk, agent), Združeno kraljestvo Velika Britanija in Severna Irska (zastopnik: L. Seeboruth, agent)
   
      Predmet
   
   Neizpolnitev obveznosti države – Kršitev člena 49 PDEU in člena 31 EGP – Davčne določbe, po katerih morajo družbe, ki nimajo več davčnega domicila v Španiji ali prenesejo sredstva v drugo državo, takoj poravnati izstopni davek.
   
      Izrek
   
   
               1.
            
            
               Kraljevina Španija zaradi sprejetja člena 17(1)(a) in (c) kodificirane različice zakona o davku od dohodkov pravnih oseb, ki je bil potrjen s kraljevo zakonodajno uredbo 4/2004 z dne 5. marca 2004 (Real Decreto Legislativo 4/2004 por el que se aprueba el Texto Refundido de la Ley del Impuesto sobre Sociedades), v skladu s katerim je v primeru prenosa sedeža družbe, ustanovljene v Španiji, in sredstev stalne poslovne enote, ki se nahajajo v Španiji, v drugo državo članico nerealizirano povečanje vrednosti vključeno v davčno osnovo za davčno obdobje, medtem ko to povečanje vrednosti nima nikakršnih neposrednih davčnih posledic, če do teh transakcij pride na španskem ozemlju, ni izpolnila obveznosti iz člena 49 PDEU.
            
         
               2.
            
            
               V preostalem se tožba zavrne.
            
         
               3.
            
            
               Kraljevini Španiji se naloži plačilo stroškov.
            
         
               4.
            
            
               Zvezna republika Nemčija, Francoska republika, Italijanska republika, Kraljevina Nizozemska, Portugalska republika, Republika Finska, Kraljevina Švedska ter Združeno kraljestvo Velika Britanija in Severna Irska nosijo svoje stroške.
            
         
      (1)  UL C 113, 9.4.2011.